സെവൻ മോസ്ക്സ്

സൗദി അറേബ്യയിലെ മദീന നഗരത്തിൽ സ്ഥിതിചെയ്യുന്ന ചരിത്രപ്രാധാന്യമുള്ളതും സന്ദർശക ബാഹുല്യമുള്ളതുമായ ആറ് ചെറു പള്ളികളുടെ ഒരു സമുച്ഛയമാണ് സെവൻ മോസ്ക്സ് (അറബിഃ المساجد السبعة) ഈ സമുച്ഛയത്തിലുൾപ്പെട്ടിരിക്കുന്നത് ആറ് പള്ളികൾ മാത്രമാണെങ്കിലും, ഏഴ് എണ്ണം ഉൾപ്പെട്ടതായിരുന്നു ഇതെന്ന് ചിലർ കരുതുന്നു. ഈ പേരിന്റെ മറ്റൊരു കാരണം, മദീന സന്ദർശന വേളയിൽ നിരവധി സന്ദർശകർ ഈ പള്ളികളിലെ സന്ദർശനത്തോടൊപ്പം മസ്ജിദ് അൽ-ഖിബ്ലതൈൻ കൂടി സന്ദർശിക്കുന്നതോടെ എണ്ണം ഏഴായി മാറുന്നുവെന്നതാണ്. ആ ഏഴ് പള്ളികളിൽ ഒന്നായി മസ്ജിദുൽ-ഖന്ദഖിനെയാണ് മറ്റു ചിലർ കണക്കാക്കുന്നത്.

 ചരിത്രം 
കോൺഫെഡറേറ്റ്സ് യുദ്ധം (ഗസ്വത്തുൽ അഹ്സാബ്) എന്നും അറിയപ്പെടുന്ന ട്രെഞ്ച് യുദ്ധവുമായി (ഗസ്വത്തുൽ ഖന്ദഖ്) ഇവിടുത്തെ പള്ളികൾ ബന്ധപ്പെട്ടിരിക്കുന്നു. ഈ പള്ളികളിൽ നിലയുറപ്പിച്ചുകൊണ്ടാണ് മുസ്ലിങ്ങൾ മദീന നഗരത്തെ പ്രതിരോധിച്ചിരുന്നത്. ഇവിടെയുള്ള ഓരോ പള്ളിക്കും അവിടെ നിലയുറപ്പിച്ചിരുന്ന വ്യക്തിയുടെ പേരാണ് നൽകിയിരിക്കുന്നത്."What's the story of the Seven Mosques which pilgrims visit in Medina?". Al Arabiya News.

ട്രെഞ്ച് യുദ്ധത്തിന്റെ വേദിയായിരുന്ന സേല പർവതത്തിന്റെ തെക്ക് ഭാഗത്താണ് ഈ പള്ളികൾ സ്ഥിതി ചെയ്യുന്നത്.Ahmed, Uzair (August 23, 2022). "The Seven Mosques | Al-Masjid Al-Sab |". The Pilgrim. Retrieved April 22, 2024.

 സമുച്ചയത്തിലെ പള്ളികൾ 

 അൽ-ഫാത്ത് പള്ളി 
പടിഞ്ഞാറൻ ദിശയിൽ സേല പർവതത്തിന് താഴെയായി സ്ഥിതി ചെയ്യുന്ന ഇതാണ് സമുച്ചയത്തിലെ ഏറ്റവും വലിയ പള്ളി. ട്രെഞ്ച് യുദ്ധസമയത്ത് പ്രവാചകൻ മുഹമ്മദ് ഇവിടെ പ്രാർത്ഥന നടത്തിയതിന്റെ വിവരണം കൊണ്ടാണ് ഇതിന് "അൽ-ഫാത്ത്" എന്ന് പേര് ലഭിച്ചതെന്ന് വിവരിക്കപ്പെടുന്നു, കൂടാതെ യുദ്ധം മുസ്ലീം വിജയത്തിൽ അവസാനിക്കുകയും ചെയ്തു (അറബിയിൽ, "ഫാത്ത്" അല്ലെങ്കിൽ "ഫാത്താഹ്" എന്നാൽ ഇസ്ലാമിക പശ്ചാത്തലത്തിൽ "വിജയം" എന്നാണ് അർത്ഥമാക്കുന്നത്). ഖലീഫ ഉമർ ബിൻ അബ്ദുൽ അസീസിന്റെ ഭരണ കാലത്ത് നിർമ്മിച്ച ഈ പള്ളി 1154ൽ മക്കയിലെ ശരീഫേറ്റിന്റെ കാലത്ത് മന്ത്രി സൈഫുദ്ദീൻ അബു അൽ ഹിജ നവീകരിച്ചു.

 സൽമാൻ അൽ ഫാർസി പള്ളി 
ലഘുചിത്രം|സൽമാൻ അൽ ഫാർസി പള്ളിക്ക്റെ ഒരു പഴയ ഫോട്ടോ
അൽ-ഫാത്ത് പള്ളിയിൽ നിന്ന് ഏകദേശം 20 മീറ്റർ (66 ) തെക്കുഭാഗത്തായി സ്ഥിതിചെയ്യുന്ന ഈ പള്ളിക്ക് ട്രെഞ്ച് യുദ്ധത്തിൽ കുഴികളുടെ നിർമ്മാണത്തിന് നേതൃത്വം നൽകിയ സൽമാൻ അൽ-ഫാർസിയുടെ പേരാണ് നൽകിയിരിക്കുന്നത്. ഖലീഫ ഉമർ ബിൻ അബ്ദുൾ അസീസിന്റെ കാലത്ത് നിർമ്മിക്കപ്പെട്ട ഈ നിർമ്മിതി 1154ൽ മക്കയിലെ ശരീഫേറ്റിന്റെ കാലത്ത് മന്ത്രി സൈഫുദ്ദീൻ അബു അൽ ഹിജയാണ് നവീകരിച്ചത്.

 അബൂബക്കർ അൽ സിദ്ദിഖ് പള്ളി 
സൽമാൻ അൽ-ഫാർസി പള്ളിക്ക് തെക്കുകിഴക്കായി 15 മീറ്റർ (49 അടി ) അകലെയാണ് ഇത് സ്ഥിതി ചെയ്യുന്നത്. ഈ മൂന്ന് പള്ളികൾ (അൽ-ഫാത്ത്, സൽമാൻ അൽ-ഫാർസി, അബൂബക്കർ അസ്-സിദ്ദിഖ് പള്ളികൾ) പൊളിച്ചുമാറ്റി വിശാലമായ സ്ഥലത്ത് ഒരു പള്ളിമായി നവീകരിച്ചു.

 ഉമർ ബിൻ ഖത്താബ് പള്ളി 
അബു ബകർ അസ്-സിദ്ദിഖ് പള്ളിയിൽ നിന്ന് 10 മീറ്റർ (33 അടി ) തെക്ക് മാറിയാണ് ഇത് സ്ഥിതി ചെയ്യുന്നത്. കൂടുതൽ ഉയരത്തിലും അൽ-ഫാത്ത് പള്ളിക്ക്റെ രൂപസാദൃശ്യവുമുള്ളതിനാൽ, അവ ഒരേ സമയം നിർമ്മിക്കുകയും നവീകരിക്കുകയും ചെയ്തതായി കണക്കാക്കപ്പെടുന്നു.

 അലി ബിൻ അബു താലിബ് പള്ളി 
ഫാത്തിമ അസ്-സഹ്ര പള്ളിക്ക് തെക്കുഭാഗത്തായി ഒരു ചെറിയ കുന്നിൻ മുകളിലാണ് ഇത് സ്ഥിതി ചെയ്യുന്നത്. 8 മീറ്റർ (28 അടി ) നീളവും 6.5 മീറ്റർ (21 ) വീതിയുമുള്ളതാണ് ഇത്. അലി ബിൻ അബീത്വാലിബ് ഇവിടെവച്ച് ട്രെഞ്ച് യുദ്ധത്തിൽ പങ്കെടുത്തതായി വിവരിക്കപ്പെടുന്നു. ഇന്ന്, മദീന നഗരത്തിലെ പ്രാദേശിക സർക്കാർ ഇതിന്റെ യഥാർത്ഥ ആകൃതി നിലനിർത്തിക്കൊണ്ട് നവീകരിക്കുകയും ഈ ചെറിയ കെട്ടിടത്തിന് അലങ്കാരമായി ചുറ്റുപാടുമായി ഒരു വലിയ ഉദ്യാനം നിർമ്മിക്കുകയും ചെയ്യുന്നു.

 ഫാത്തിമ അസ്-സഹ്ര പള്ളി 
മറ്റുള്ളവയോട് ചേർന്ന് സ്ഥിതിചെയ്യുന്ന ഈ പള്ളിയ്ക്ക് 4 മീറ്റർ (13.1 അടി) നീളവും 3 മീറ്റർ (9.8 മീറ്റർ) വീതിയുമുണ്ട്. വിസ്തൃതിയുള്ള ഒരു ചെറിയ പള്ളിയാണിത്. സുൽത്താൻ അബ്ദുൽമെജിദ് ഒന്നാമന്റെ ഭരണകാലത്ത് ഹെജാസ് വിലായത്തിന്റെ ഓട്ടോമൻ കാലഘട്ടത്തിലാണ് ഇത് നിർമ്മിച്ചത്.

 അവലംബം 

വർഗ്ഗം:Coordinates on Wikidata
വർഗ്ഗം:Articles containing Arabic-language text